АҞӘА, жәб 20 — Sputnik. Урыстәыла Аҭагылазаашьа ҷыдақәа рзы аминистрра анаҩстәи агуманитартә цхыраара Луганскҟа иашьҭит, абри атәы аанацҳауеит РИА Новости, акризистә ҭагылазаашьа аан анапхагара Амилаҭтә цент аитҳабы ихаҭыԥуаҩ Олег Воронов иажәақәа ааго.
"Луганскҟа иааит 15 машьына урҭ ирықәын 100 тонн агуманитартә цхыраара, иреиҳау ахәҭа – фатәуп, ахәыҷқәа ртәгьы уахь иналаҵаны", – иҳәеит Воронов.
Амашьынақәа ацхыраара анақәырхлак, аколонна шьҭахьҟа ихынҳәуеит.
Еидкыланы Донецки Лугански 200 тонн инареҳаны агуманитартә цхыраара ашьҭра ргәиҭоуп. Аидара афатә-ажәтә ахьазымхо ақалақьқәа рахь ишьҭызаауеит, Дебальцево уахь иналаҵаны.